गुरदासपुर में बॉर्डर पर BSF चौकी डूबी, दीवार गिरने से 4 घायल; भाखड़ा बांध पर पहुंचे CM
Punjab Weather Forecast; Flood Updates Conditions | Patiala Dardulgarh Mansa Gurdaspur Kartarpur Sahib  पंजाब में घग्गर नदी खूब तबाही मचा रही है। नदी में उफान आने के बाद शनिवार की आधी रात को पानी ने पटियाला के गांवों में तबाही मचाई। खेतों और फसलों में पानी भर गया। पटियाला के भागपुर और आस-पास के गांवों में पानी भरा है।
पंजाब में कल मौसम साफ रहेगा। हालांकि विभाग ने कुछ शहरों में रुक-रुक कर बारिश होने की संभावना जताई है। वहीं गुरदासपुर जिले में रावी दरिया का जल स्तर बढ़ने से पानी ओवरफ्लो होकर हल्का दीनानगर में कई गांवों को अपनी लपेट में ले चुका है।
पानी की लपेट में आने से जहां किसानों की हजारों एकड़ फसल बर्बाद हो चुकी है। भारत-पाक बॉर्डर पर स्थित रावी और उझ दरिया के पानी में BSF की पोस्टें भी डूब चुकी हैं।
वहीं, CM भगवंत मान भाखड़ा बांध का दौरा करने के लिए भी पहुंचे। जहां उन्होंने भाखड़ा ब्यास प्रबंधन बोर्ड से अपील की है कि अभी बांध के गेट ना खोले जाएं। इससे पंजाब में हालात और बिगड़ सकते हैं।
होशियारपुर में बहा व्यक्ति
होशियारपुर में पानी का लेवल देखने के लिए आया व्यक्ति बहाव में बह गया। व्यक्ति की पहचान आलमपुर निवासी महिंदरपाल सिंह के तौर पर हुई। वहीं भाखड़ा बांध से पानी छोड़े जाने की अटकलों के बीच CM भगवंत मान ने बांध का दौरा करने का फैसला किया है। दोपहर बाद सीएम भगवंत मान भाखड़ा बांध का दौरा करने पहुंचेंगे।
गुरदासपुर में घर की दीवार गिरी
गुरदासपुर जिले के डेरा बाबा नानक के गांव पखोके टाहली साहिब में एक मकान की दीवार गिर गई। हादसे में परिवार के 4 लोग घायल हुए हैं। 2 घायलों को कलानौर के अस्पताल में दाखिल कराया गया है, जबकि 2 गंभीर जख्मियों को गुरदासपुर के सिविल अस्पताल में भर्ती कराया गया है।
पटियाला के गांवों में तबाही
वहीं घग्गर नदी भी खूब तबाही मचा रही है। नदी में उफान आने के बाद शनिवार की आधी रात को पानी ने पटियाला के गांवों में तबाही मचाई। खेतों और फसलों में पानी भर गया। पटियाला के भागपुर और आस-पास के गांवों में पानी भरा है। जिला प्रशासन की तरफ से पहले ही लोगों को सतर्क किए जाने के कारण स्थिति कंट्रोल में रही।
नवांशहर में पानी में नाव फंसी
इसके साथ नवांशहर के गांव औलियापुर में रविवार सुबह सतलुज का जलस्तर बढ़ने के बाद नाव चालक ने बड़ी लापरवाही करते हुए दरिया के दूसरी तरफ से किश्ती में लोगों को बैठाकर बलाचौर की तरफ लाने का प्रयास किया। तेज बहाव के कारण किश्ती डगमगा गई। कश्ती चालक ने बड़ी मुश्किल से किश्ती को किनारे तक लाया और वहां पर मौजूद लोगों ने रस्सा फेंक कर किश्ती और उसमें बैठे लोगों की जान बचाई।
आनंदपुर साहिब में धुस्सी बांध टूटा
उधर आनंदपुर साहिब के गांव हरीवाल में सतलुज पर बनाया गया धुस्सी बांध टूट गया। जिसके बाद गांव के खेतों में पानी भर गया है। मिली जानकारी के अनुसार, रात को पानी सबसे पहले दड़वा गांव में चढ़ा। उसके बाद घग्गर ने भागपुर को भी चपेट में ले लिया।
SDM परलीन कौर बराड़ ने रात के समय ही स्थिति को संभाल लिया। उनके साथ तहसीलदार व अन्य अमला गांव पहुंचा और स्थिति पर नजर बनाए रखी। खास बात रही कि मनरेगा के अंतर्गत काम करने वाले लोग भी जिला प्रशासन के साथ स्थिति को कंट्रोल करने में जुटे रहे।
फिरोजपुर में भी पानी का जलस्तर बढ़ा
​​​​​​​फिरोजपुर में भी पानी का जलस्तर बढ़ने लगा है। सुबह आठ बजे हरिके हेड़ से हुसैनीवाला हेड की ओर 81338 क्यूसेक पानी छोड़ा गया, जबकि हुसैनीवाला हेड से पाकिस्तान को 76580 क्यूसेक पानी छोड़ा जा रहा है।
श्री करतारपुर साहिब यात्रा सोमवार तक स्थगित
वहीं पाकिस्तान सरकार की तरफ से बार-बार अनुरोध के बाद भी भारत की तरफ से श्री करतारपुर साहिब यात्रा को शनिवार शुरू करने से मना कर दिया। DC गुरदासपुर हिमांशु अग्रवाल ने शनिवार को श्री करतारपुर साहिब का दौरा किया तो वहां पानी के कारण सड़कों और इन्फ्रास्ट्रक्चर को नुकसान पहुंचा है, जिसके चलते इस यात्रा को सोमवार के लिए स्थगित कर दिया गया है।
पंजाब में बाढ़ की स्थिति...
